NaiveNeuron/SloPal huggingface dataset:
Mojš, Milan, poslanec NR SR (2017-11-29):
Vážený pán predsedajúci, v rozprave vystúpil jeden poslanec, je to pán poslanec Ivan, avšak nebol podaný žiaden procedurálny návrh. Preto prosím, pán predsedajúci, dajte hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Grendel, Gábor, podpredseda NR SR (2022-05-05):
Ďakujem. Dám o tom hneď hlasovať a potom sa hlásite ešte s jedným procedurálnym návrhom. Takže najprv sa opýtam. K tomuto je všeobecný súhlas? (Nesúhlasná reakcia pléna.) Nie je, takže dávam hlasovať. Prezentujme sa a hlasujme. (Hlasovanie.) Prítomných 119 poslancov, za 81, proti 18, zdržalo sa 17, nehlasovali 3. Konštatujem, že sme tento procedurálny návrh schválili. Ešte jeden od pani poslankyne Zemanovej, prosím, aby ste jej zapli mikrofón.
J. Rydlo, poslanec: (2009-06-03):
Ja by som sa prikláňal k tomu, aby sme šírili osvetu, osvetu, osvetu, ako niekedy Lenin hovoril: „Učiť sa, učiť sa, učiť sa.“ Prikláňam sa k tomu, aby sme sa čím ďalej vzdelávali, a nielen tí, ktorí učíme, ale aj tých, ktorých učíme, aby sa poriadne učili, aby naozaj poznali tú našu slovenskú minulosť a tú minulosť stredoeurópskych národov tak, aby sa tieto národy medzi sebou nehašterili, ale svorne vedeli žiť. Pretože nás čaká veľmi neistá budúcnosť. Ďakujem.
Grendel, Gábor, podpredseda NR SR (2021-11-11):
Vážené panie poslankyne, vážení páni poslanci, budeme pokračovať v prerušenej schôdzi. Najprv procedurálny návrh, pán poslanec Kristián Čekovský.
Náhlik, Peter, poslanec NR SR (2017-03-29):
Ďakujem, pán predsedajúci. Príjemné dobré ráno. Vážený pán predsedajúci, vážený pán podpredseda vlády, vážené kolegyne, kolegovia, dovoľte mi, prosím, ako určenému spravodajcovi výboru predniesť spoločnú správu výborov Národnej rady o prerokovaní vládneho návrhu zákona o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov. Výbor Národnej rady pre financie a rozpočet ako gestorský výbor podáva Národnej rade túto spoločnú správu výborov o prerokovaní vyššie uvedeného vládneho návrhu zákona: Národná rada uznesením č. 418 z 1. februára 2017 pridelila vládny návrh zákona na prerokovanie týmto výborom, a to výboru pre financie a rozpočet a ústavnoprávnemu výboru. Určila zároveň výbor pre financie a rozpočet ako gestorský výbor. Poslanci Národnej rady, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému vládnemu návrhu zákona. K predmetnému vládnemu návrhu zákona zaujali výbory tieto stanoviská: a to, odporúčanie pre Národnú radu návrh schváliť s pozmeňujúcimi a doplňujúcimi návrhmi, výbor pre financie a rozpočet uznesením č. 131 zo dňa 15. marca 2017 a ústavnoprávny výbor uznesením č. 160 zo dňa 14. marca 2017. Z uznesení výborov uvedených v III. bode tejto spoločnej správy vyplývajú pozmeňujúce a doplňujúce návrhy uvedené pod bodom IV spoločnej správy. Gestorský výbor odporúča o návrhoch výboru, ktoré sú uvedené v spoločnej správe, hlasovať takto: o bodoch spoločnej správy č. 1 až 29 a 31 až 43 hlasovať spoločne s návrhom gestorského výboru schváliť, o bode spoločnej správy č. 30 hlasovať s návrhom gestorského výboru neschváliť. Gestorský výbor na základe stanovísk výborov odporúča Národnej rade predmetný vládny návrh zákona schváliť v znení pozmeňujúcich a doplňujúcich návrhov. Spoločná správa výborov bola schválená uznesením gestorského výboru č. 136 z 15. marca 2017. Týmto uznesením výbor zároveň poveril spoločného spravodajcu, teda mňa, aby som na schôdzi Národnej rady pri rokovaní o predmetnom vládnom návrhu zákona predkladal návrhy v zmysle príslušných ustanovení zákona o rokovacom poriadku. Ďakujem, pán predsedajúci, skončil som. Otvorte, prosím, rozpravu.
Gaborčáková, Soňa, poslankyňa NR SR (2018-12-05):
Ďakujem za slovo. Pani kolegyňa, som veľmi rada, že teda prichádzame práve s týmto návrhom zákona, lebo skutočne taký bordel, ako je s ošetrovateľskou starostlivosťou v zariadeniach sociálnych služieb, je nevídaný. Jednoducho, keď naozaj sa stáva, že hocikto podáva lieky, hocikto pichá injekcie, je to znamenie toho, že jednoducho, ak nie je registrované zariadenie ako zdravotnícke zariadenie, ale len ako zariadenie sociálnych služieb, tak, samozrejme, že ten kontrolný mechanizmus chýba. Veľmi sa mi páči, že by to mala vykonávať aj sestra vyššieho územného celku, pretože ak sa; tá môže vplývať preventívne, kdežto dohľad nad zdravotnou starostlivosťou sleduje len výkon registrovaných zariadení sociálnych služieb a nie každé zariadenie sociálnych služieb rovná sa registrované zariadenie zdravotnej starostlivosti. Čiže naozaj, ak chceme plošne predchádzať tomu, aby ľudia zomierali v destabilizácii a manipulácii nie zdravotníkom, tak toto je jediná cesta. Ďakujem.
V. Veteška, podpredseda NR SR: (2005-07-06):
J. Jaduš, poslanec: Ďakujem pekne za slovo. Ja pána kolegu Cabaja hlboko chápem, keď bol tu rozčarovaný a roztrpčený z toho, ako sa vedie diskusia, že on tomu absolútne už prestáva rozumieť. Skutočne sa priznám, že ešte viac ako dve vystúpenia za rečníckym pultom a museli by ma vyviesť s nejakou mentálnou ujmou, pretože dnes tu Dzurindu odvolávajú tí za reformy, ktorí za reformy zahlasujú v plnej váhe. Odvolajú ho aj tí, ktorí nedopatrením pustia jeden hlas. Potom tu odvolávajú Dzurindu za privatizáciu tí, ktorí ju nepriamo podporia tým, že sa k nej absolútne nevyjadria, a tí, ktorí vedú jasnú opozičnú politiku už niekoľko rokov, tí, ktorí bojovali za neprivatizáciu, tí, ktorí nedali ani jeden hlas reforme, tak tí sú nakoniec najhorší v tomto parlamente. Tí sú tí, ktorí zrádzajú národ. Takže láskavo odpovedzte si aj vy zo Slobodného fóra, aj vy zo Smeru, kto tento národ zrádza permanentne a neustále. Ďakujem veľmi pekne. (Potlesk.)
Paška, Jaroslav, poslanec NR SR (2018-05-24):
Ďakujem za slovo, pán predsedajúci. Vážená pani poslankyňa, vážená pani podpredsedníčka Národnej rady, rozumiem vášmu rozhorčeniu, ale ja mám taký pocit, že ak viete o takýchto konaniach alebo takýchto, povedal by som, špekuláciách na pozemkovom fonde, tak je naozaj potrebné predovšetkým postúpiť tie dokumenty, ktoré máte, príslušným orgánom. A z hľadiska systémového riešenia možno vidím tam problém práve v tom, že pokiaľ som informovaný, tak celý tento proces prebieha podľa príslušných oceňovacích predpisov. To znamená, že pani ministerka Matečná si nemôže vymýšľať ceny, a ak teda poskytuje náhradné pozemky, tak musí v primeraných cenách, ktoré podľa toho predpisu sú stanovené. Ona nemôže dávať podľa iného cenového odhadu alebo niečoho iného. Takže asi treba vstúpiť do toho systému a pozrieť sa, či tie oceňovacie predpisy sú správne a či naozaj netreba ako systémovo riešiť práve tento problém, čo nechcem povedať, že netreba preskúmať aj tie prípady, ktoré ste uviedli.
Bugár, Béla, podpredseda NR SR (2018-09-18):
Nech sa páči, prezentujme sa a hlasujme. (Hlasovanie.) Prítomných 139 poslancov, za 14, proti 51, zdržalo sa 61, nehlasovali 13. Návrh ste neschválili. A ešte vás prosím, aby ste uviedli hlasovanie v prvom čítaní o návrhu poslancov Kotlebu, Schlosára, Moru, Mizíka a Grausovej na vydanie zákona, ktorým sa mení a dopĺňa Trestný zákon (tlač 1081). (Hlasovanie o návrhu poslancov Národnej rady Slovenskej republiky Mariana Kotlebu, Rastislava Schlosára, Jána Moru, Stanislava Mizíka a Natálie Grausovej na vydanie zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov , tlač 1081.)
Hrnčiar, Andrej, podpredseda NR SR (2017-02-07):
Reakcia na faktické poznámky pán poslanec Matovič.
T. Cabaj, podpredseda NR SR: (2009-05-20):
Kolegyne, kolegovia, členovia vlády, otváram týmto rozpravu. Konštatujem, že do rozpravy sa písomne prihlásili za poslanecký klub SDKÚ – DS Stanislav Janiš, za klub SMK Iván Farkas a ďalej Ivan Štefanec za klub SDKÚ – DS a Štefan Kužma za SDKÚ – DS. To znamená, že štyria poslanci sa prihlásili písomne do rozpravy. Skôr ako udelím slovo prvému, o slovo požiadal podpredseda vlády Mikolaj. Nech sa páči, pán podpredseda vlády, máte slovo.
Paška, Pavol, predseda NR SR (2012-07-24):
Hlasujeme. (Hlasovanie.) 144 prítomných, 62 za, 82 proti. Ani tento návrh sme neschválili.
Laurenčík, Milan, podpredseda NR SR (2021-05-27):
Ďakujem. Želám všetkým dobrú chuť k obedu. (Prerušenie rokovania o 12.01 hodine.) (Pokračovanie rokovania o 14.00 hodine.)
S. Kahanec, poslanec: (2010-02-04):
Preto podporujem tieto návrhy, ktoré sa týkajú predovšetkým zverejňovania na internetovej stránke, včasného zverejňovania vážnych dokumentov, ako sú rozpočet, či záverečný účet alebo zbierky. Ale takisto aj zvyšovanie informovanosti občanov, čo sa týka jednotlivých predkladaných materiálov, ale zvlášť, keď ide o prípravu programu zastupiteľstiev. To znamená, samotného programu i jednotlivých bodov, aby sa dostatočne včas dali pre občanov i poslancov. Tam kolega Ivančo navrhuje päť dní pred konaním zastupiteľstva. Ja si myslím, že by bola vhodnejšia aj väčšia lehota, napríklad sedem dní. Lebo si myslím, že keď sa tieto lehoty neúmerne skracujú, tak je to na úkor kvality prípravy zastupiteľstiev. Chcel by som ešte takisto podporiť aj tú vec, ktorú uviedol v závere. Aby bolo právo vyjadriť sa, jednotlivých obyvateľov, na zastupiteľstvách, i keď si uvedomujem, že tam ide aj o časový problém, ale radšej umožniť občanovi... (Vystúpenie automaticky prerušené časomerom.)
Borec, Tomáš, minister spravodlivosti SR (2013-06-19):
Ďakujem pekne, pani predsedajúca. Ešte predsa len som chcel poďakovať v mene vlády za vecnú diskusiu k predchádzajúcemu bodu a dovoľte mi, aby som uviedol návrh zákona, ktorým sa mení zákon č. 125/2006 Z. z. o inšpekcii práce a o zmene a doplnení zákona č. 82/2005 Z. z. o nelegálnej práci a o nelegálnom zamestnávaní a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákona a predkladá sa na základe programového vyhlásenia vlády Slovenskej republiky. Cieľom predloženého návrhu zákona je podporiť zamestnanosť zabezpečovanú v pracovnoprávnych vzťahoch a orientovať činnosť orgánov inšpekcie práce na dozor a poradenstvo v pracovnoprávnych vzťahoch a v oblasti bezpečnosti a ochrany zdravia pri práci. Na ten účel sa navrhuje najmä: – rozšíriť vymedzenie závažných porušení pracovnoprávnych predpisov o presiahnutie rozsahu evidovaného pracovného času pri práci vykonávanej na základe dohody o brigádnickej práci študentov a dohody o pracovnej činnosti, – zvýšiť pokutu za porušenie zákazu nelegálneho zamestnávania pri nelegálnom zamestnávaní dvoch a viacerých osôb a tiež – zvýšiť poriadkovú pokutu, – zrušiť pôsobnosť orgánov inšpekcie práce v niektorých záležitostiach trhového dohľadu vykonávaného podľa osobitných predpisov. Návrhom zákona sa novelizujú aj ďalšie súvisiace zákony, a to zákon č. 5/2004 Z. z. o službách zamestnanosti, v ktorom sa najmä navrhuje, aby sa zamestnanci ústredia práce a úradov práce vykonávajúcich kontrolnú činnosť, preukazovali preukazom kontrolóra, ktorý im bude vydávať ústredie práce a úrady práce, a ďalej zákon č. 82/2005 Z. z . o nelegálnej práci a nelegálnom zamestnávaní, v ktorom sa najmä navrhuje upraviť prechod povinností splatiť administratívnu pokutu uloženú za nelegálnej zamestnávanie na právnickú osobu alebo fyzickú osobu podieľajúcu sa na predmetnej dodávke práce, tovaru alebo poskytovanie služieb, a to aj v prípade nelegálneho zamestnávania občana Slovenskej republiky alebo občana iného členského štátu Európske únie a nielen v prípade nelegálneho zamestnávania štátneho príslušníka tretej krajiny. Návrhom zákona sa tiež reaguje na poznámky z aplikačnej praxe a na úpravy súvisiacich právnych predpisov. Ďakujem pekne, skončil som.
Jurinová, Erika, podpredsedníčka NR SR (2013-02-07):
S reakciou na faktické poznámky, pán poslanec Jarjabek, nech sa páči.
Richter, Ján, minister práce, sociálnych vecí a rodiny SR (2013-03-14):
Pán poslanec, je mi ľúto, pokiaľ by ste boli bývali mali záujem si vypočuť moju odpoveď, ja by som vám ju veľmi rád povedal aj smerom k Zákonníku práce, boli by ste mi nechali na to časový priestor. Bohužiaľ, takto ho nemám. Ďakujem.
Laššáková, Jana, podpredsedníčka NR SR (2015-04-21):
Pani poslankyňa Pfundtner, nech sa páči.
B. Bugár, podpredseda NR SR: (2004-06-24):
(Hlasovanie.) Prítomných 136 poslancov, za návrh 134, zdržali sa 2. Návrh sme schválili. Konštatujem, že sme v treťom čítaní . Otváram rozpravu a pýtam sa, či sa hlási niekto do rozpravy. Nikto. Vyhlasujem rozpravu za skončenú. Nech sa páči, záverečné hlasovanie.
Kollár, Boris, predseda NR SR (2020-05-14):
Vážené panie poslankyne, vážení páni poslanci, skôr ako pristúpime k hlasovaniu o prerokovanom bode programu, chcem vás informovať, že Národnej rade bol doručený návrh, návrh zahraničného výboru na vymenovanie poslancov za vedúcich a členov stálych delegácií Národnej rady (tlač 99), ako aj návrh na vytvorenie skupín priateľstva (tlač 103), preto v mene štyroch poslaneckých klubov OĽANO, SME RODINA, SaS a ZA ĽUDÍ podávam návrh na zaradenie týchto nových bodov do programu 7. schôdze a navrhujem, aby sme ich prerokovali ako predposledný a posledný bod programu tejto schôdze. Je všeobecný súhlas? (Súhlasná reakcia pléna.) Ďakujem pekne. Konštatujem, že sme tieto návrhy zaradili do siedmej, do programu 7. schôdze. Ďalej vás chcem informovať, že vláda Slovenskej republiky doručila Národnej rade návrh na skrátené legislatívnej konanie o vládnom návrhu novely zákona č. 355/2007 Z. z. o ochrane, podpore a rozvoji verejného zdravia (tlač 101), ako aj vládny návrh zákona pod tlačou 102. V mene štyroch poslaneckých klubov, OĽANO, SME RODINA, SaS a ZA ĽUDÍ, podávam návrh na zaradenie týchto nových bodov do programu 7. schôdze a navrhujem, aby bola schôdza Národnej rady dnes po hlasovaní o 17.00 hod. prerušená na rokovanie gestorského výboru k tlači 101. Pokračovali by sme dnes po rokovaní gestorského výboru cca o 18.00 hod. prerokovaním návrhu vlády na skrátené legislatívne konanie. Po hlasovaní, ak Národná rada rozhodne o skrátenom legislatívnom konaní, navrhujem, aby sme bezprostredne pristúpili k prvému čítaniu, a následne po jeho prerokovaní by sme dnes aj hlasovali, v prípade potreby aj po 19.00 hod. Potom by bola schôdza Národnej rady prerušená, pokračovali by sme zajtra o 9.00 hod. hodine druhým čítaním o vládnom návrhu zákona. Je všeobecný súhlas? (Súhlasná i nesúhlasná reakcia pléna.) Dávam hlasovať. Prezentujme sa, dávam hlasovať. (Hlasovanie.) Prítomných 124, za 86, proti 36, zdržal sa 1, nehlasoval 1. Konštatujem, že sme zaradili tieto nové body do programu 7. schôdze , určili sme si termín ich prerokovania. Teraz budeme hlasovať, teraz budeme hlasovať v druhom čítaní o vládnom návrhu zákona, ktorým sa mení a dopĺňa zákon č. 575/2001 Z. z. o organizácii činnosti vlády, o organizácii ústrednej, o organizácii ústrednej štátnej správy (tlač 97). Dávam slovo spoločnej spravodajkyni z výboru pre verejnú správu a regionálny rozvoj poslankyni Zite Pleštinskej, aby hlasovanie uvádzala. (Hlasovanie o vládnom návrhu zákona, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov a ktorým sa menia a dopĺňajú niektoré zákony , tlač 97.)
Kremský, Peter, poslanec NR SR (2022-10-21):
Ďakujem. Keďže v rozprave neboli žiadne otázky, možno len poviem tri vety, ktoré by som ešte k tomu dodal. Samozrejme, táto zmena môže prispieť k tomu, že sa bude viac využívať geotermálna energia, geotermálne teplo na vykurovanie miest a obcí. Práve jeden takýto projekt bol vlastne podnetom pre podanie tejto novely, čím, samozrejme, sa podarí znížiť závislosť od fosílnych palív, od hlavne zemného plynu a, samozrejme, aj závislosť od teda krajiny, ktorá nám ju väčšinovo dodáva a ktorá nás teda vyhlásila za nepriateľskú krajinu. Čiže asi tam aj je to otázka energetickej bezpečnosti pre Slovensko, takže rád by som vás požiadal o podporu tohto návrhu. Ďakujem.
A. Belousovová, podpredsedníčka NR SR: (2008-04-09):
Takže pán poslanec Kubovič má slovo s faktickou poznámkou.
Glváč, Martin, podpredseda NR SR (2017-11-29):
Ďakujem. Pán spravodajca, nech sa páči.
Blaha, Ľuboš, podpredseda NR SR (2024-05-14):
Pani poslankyňa Tina Gažovičová.
Hlina, Alojz, poslanec NR SR (2014-05-27):
Ďakujem veľmi pekne. Aby sa v tej spleti čísel a zákonov nestratilo, na konci ste to, pán kolega, povedali, a presne. Dneska je v zásade veľký deň. Dneska sme sa hrýzli do problému, ktorý nás čaká, a toto pomaly začíname. Dnešným dňom pre ľudí, ktorí to prípadne pozerajú, sa schváli zákon, ktorý bude hovoriť, že starostom v obci, meste môže byť človek, ktorý má minimálne stredoškolské vzdelanie. Schválime minimálne stredoškolské vzdelanie. Odporúčanie deťom je, učte sa, odporúčanie rodičom je, povedzte deťom, nech sa učia. Naozaj, je to úplne namieste. Treba oceniť aj KDH, ktoré dlhodobo drajvovalo túto tému ako princíp. To, že sa to zjavilo v tejto podobe, je kulantným riešením, ale v zásade rieši ten problém, ktorý sa tu už objavoval a dlhodobo ho drajvoval, teda predstavoval pán Zajac. Naozaj je dnešným dňom, môže byť dobrým dňom, že sme hrýzli do veci, ktorú, sme sa dlhodobo tvárili, že neexistuje. A aj to, že to bude dnes, stihneme tieto komunálne voľby, v ktorých hrozilo to, že znova dôjde k zvoleniu viacerých ľudí, ktorí budú mať problém prečítať sľub starostu alebo, nedajbože, sľub primátora, lebo toho sme boli svedkom. To nie je v tom, že by to človek tým ľuďom nedoprial. Je to v tom, že to má aj rôzne sociologické aspekty na spoločnosť, že to demoralizuje, hrozným spôsobom ničí vedomie spoločnosti ako takej. A tie efekty, ktoré som spomínal aj v mojom vystúpení, to znamená, že to, že to tam bude a že ten starosta má mať strednú školu, môže pôsobiť sekundárne motivačne na tú komunitu, na tú societu, že sa budú domáhať vzdelania, budú chcieť byť vzdelaní, lebo tá méta tam bude, ak by náhodou chceli byť starostom. Výborné! Ďakujem.
Fronc, Martin, poslanec NR SR (2015-06-17):
Áno, ďakujem, pán podpredseda. Krátko. Pokúsim sa vyhnúť politike, pokiaľ sa v tejto veci politike vyhnúť dá. Mám dve poznámky. Pán kolega Petrák povedal, že rada školy prakticky okrem tejto výkonnej funkcie nemá viac-menej žiadnu, vo väčšine prípadov sa vyjadruje. Áno, len to je dôsledok toho, že rokmi pozmeňujúcimi návrhmi rada školy bola postupne oberaná o takéto funkcie. A druhá poznámka, však vyjadrím sa k samotnej veci ešte v rozprave, sa týka toho, že povedal, že SMER, hovorí sa, že SMER si ide sprivatizovať školy. No ja som to osobne nikdy nepoužil a ani si to nemyslím, pretože to nejde takýmto spôsobom. Ak by som použil slovo sprivatizovať, tak by som povedal skôr, že primátori a starostovia, ale ani toto slovo nechcem použiť o tom. Fakt je, že týmto rozhodnutím alebo takouto legislatívnou zmenou podľa môjho presvedčenia získajú kľúčovú kompetenciu, povedal by som, kľúčový vplyv alebo kľúčovú silu na to, ako tá škola bude fungovať. K ostatným veciam sa vyjadrím ešte v rozprave. Ďakujem.
Šeliga, Juraj, podpredseda NR SR (2020-04-22):
Ďakujem pekne. Ako ďalší vystúpi pán podpredseda Národnej rady, pán Gábor Grendel. Nech sa páči.
Blanár, Juraj, podpredseda NR SR (2022-11-15):
Pán poslanec Suja s ďalšou faktickou poznámkou.
M. Číž, podpredseda NR SR: (2007-06-22):
(Hlasovanie.) Prítomných 139 poslancov, za návrh 133 poslancov, proti 1 poslanec, zdržali sa 3 poslanci, nehlasovali 2 poslanci. Vážené kolegyne, kolegovia, konštatujem, že Národná rada vyslovila súhlas s prítomnosťou príslušníkov irackých ozbrojených síl na území Slovenskej republiky za účelom uskutočnenia výcviku . Ďakujem, pán spravodajca. Teraz, vážené kolegyne, kolegovia, budeme pokračovať v prerušenom rokovaní v druhom čítaní o návrhu poslankyne Národnej rady, pardon, takže, prepáčte, prosím, budeme pokračovať v prerušenom rokovaní v druhom čítaní o návrhu poslankyne Národnej rady Slovenskej republiky Tatiany Rosovej na vydanie zákona, ktorým sa mení a dopĺňa zákon Národnej rady Slovenskej republiky č. 241/1993 Z. z. o štátnych sviatkoch, dňoch pracovného pokoja a pamätných dňoch v znení neskorších predpisov tak, ako je to uvedené v tlači 290. Poprosím spoločného spravodajcu predsedu výboru pre kultúru a médiá pána poslanca Pavla Minárika, aby zaujal miesto. Ďakujem. Prikročíme, prosím, k hlasovaniu. Nech sa páči, pán spravodajca.
B. Bugár, podpredseda NR SR: (2005-12-14):
(Hlasovanie.) Prítomných 129, za 128, 1 sa zdržal. Konštatujem, že návrh zákona prerokujeme v druhom čítaní. Nech sa páči.
Šeliga, Juraj, podpredseda NR SR (2021-01-14):
Ďakujem pekne. Pani poslankyňa, aj ja som dnes hovoril s novinármi a aj vzhľadom na tú situáciu budeme hľadať nejaké riešenie. Nech sa páči. Nie? Dobre. Pristúpime k hlasovaniu, panie poslankyne a páni poslanci, a to v druhom čítaní o vládnom návrhu zákona, ktorým sa menia a dopĺňajú niektoré zákony v súvislosti s druhou vlnou pandémie ochorenia COVID-19, ktorý prerokúvame v skrátenom legislatívnom konaní, tlač 402. Poprosím pána poslanca Svrčeka, aby hlasovanie uvádzal. Nech sa páči.
Kyselica, Lukáš, poslanec NR SR (2022-10-05):
Ďakujem, pán predsedajúci. Vážený pán predsedajúci, vážené panie poslankyne, vážení páni poslanci, dovoľte, aby som podľa § 73 ods. 1 rokovacieho poriadku vystúpil v prvom čítaní ako spravodajca určený ústavnoprávnym výborom k uvedenému návrhu zákona. Návrh zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby návrh zákona prerokovali ústavnoprávny výbor a výbor pre verejnú správu a regionálny rozvoj. Za gestorský výbor navrhol ústavnoprávny výbor s tým, aby výbory prerokovali návrh zákona do 30 dní a gestorský výbor do 32 dní od jeho prerokovania v prvom čítaní. Zo znenia návrhu zákona je zrejmý účel navrhovanej úpravy. Ako spravodajca určený navrhnutým gestorským výborom odporúčam, aby sa Národná rada vo všeobecnej rozprave uzniesla na tom, že návrh zákona prerokuje v druhom čítaní. Odporúčam zároveň návrh zákona prideliť výborom vrátane určenia gestorského výboru a lehoty na prerokovanie návrhu zákona vo výboroch v zmysle uvedeného rozhodnutia predsedu Národnej rady. Pán predsedajúci, prosím, otvorte všeobecnú rozpravu.
Laššáková, Jana, podpredsedníčka NR SR (2015-05-13):
S reakciou, dajte si kartičku, dobre, pán poslanec Fecko.
Ďuriš Nicholsonová, Lucia, podpredsedníčka NR SR (2016-10-20):
Pán poslanec Fecko, s reakciou na faktickú nech sa páči.
A. Belousovová, podpredsedníčka NR SR: (2008-05-16):
O ospravedlnenie svojej neúčasti na dnešnom rokovacom dni písomne požiadali títo poslanci: pán poslanec Andruskó, Bastrnák, pani poslankyňa Gibalová, pán poslanec Micheľ a Slafkovský. Teraz pristúpime k druhému čítaniu o vládnom návrhu zákona, ktorým sa mení a dopĺňa zákon č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov a o zmene zákona č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov . Vládny návrh zákona ste dostali pred prvým čítaním ako tlač 555 a spoločnú správu výborov máte ako tlač 555a. Prosím pána podpredsedu vlády Slovenskej republiky, pána Dušana Čaploviča, aby vládny návrh zákona uviedol.
Čekovský, Kristián, poslanec NR SR (2022-06-14):
Ďakujem veľmi pekne. No namiesto diskusie k mediálnemu zákonu je tu diskusia o niečom inom, ale ja na druhej strane ďakujem, že ste v podstate týmito vašimi vystúpeniami urobili desaťminútovú reklamu na verejné vypočutie, ktoré trvalo jedenásť hodín, čiže predpokladám, že možno po tomto vystúpení vašom sa k tomu niekto spätne vráti. Bude to chcieť vidieť, pozrie si to a sám sa presvedčí, ako veľmi klamete a akým spôsobom vyzeralo to verejné vypočutie. Musím ale naozaj oceniť, ako fantasticky viete predať svoju vlastnú nevedomosť, pani Vaľová, pretože vy ste vlastne niekam prišli, nič ste nevedeli, ale vlastne celý svet je na vine. Boli tu študenti, tak ja to iba tak prirovnám k tomu, že ste v podstate ako taká žiačka, ktorá nechodí do školy, a potom keď príde nejaká písomka alebo nejaký test, tak nadáva na učiteľku a na celý svet, že je na vine, ale pritom ste neboli tam, kde ste mali byť, keď to bolo treba. Pretože vznik celej tejto komisie bol v podstate riešený na výbore pre kultúru a médiá, kam nechodíte, boli tam predložené návrhy, akým spôsobom má tá komisia vyzerať, kto v tej komisii by mal byť zastúpený, aké organizácie, či už je to Najvyšší kontrolný úrad, Slovenská akadémia vied, kultúrna, novinárska, akademická obec, zástupcovia menšín, rómskej menšiny, maďarskej menšiny, národnostnej, takže naozaj široké zastúpenie. Títo, tieto organizácie následne ponúkli mená a tieto mená boli opäť oznámené na výbore pre kultúru a médiá, čiže keď ste niekam včera prišli a nevedeli ste, kto tam je, tak len preto, pretože ste neboli pred tým na výboroch. Zároveň len na poslednú, pre krátkosť času, predsedom komisie musí byť podľa rokovacieho poriadku poslanec. Takže nehnevajte sa, nerád by som tam bol, ale je to tak a nehlasujem tam, jednoducho sa zúčastňujem.
M. Číž, podpredseda NR SR: (2007-06-29):
Teraz prosím spoločného spravodajcu z výboru pre hospodársku politiku poslanca Milana Reháka, aby podal správu o výsledku prerokovania návrhu vo výboroch Národnej rady. Nech sa páči.
Kollár, Jozef, poslanec NR SR (2010-08-05):
Tak už len posledná veta. Dovolím si parafrázovať, pán Počiatek, váš výrok, a síce nepriznať niečo bolo skutočne príznačné pre celé obdobie vlády, ktorej ste bol členom. Ďakujem. (Potlesk.)
Jurinová, Erika, poslankyňa NR SR (2016-10-14):
Ďakujem pekne. Aj pánovi kolegovi za jeho vystúpenie. Naštartoval ma trochu, keď hovoril o rôznych spôsoboch regulácie. Teda nemyslím v zlom, o rôznych spôsoboch regulácie hazardu. Spomenul tu, že jeho mestská časť prijala VZN-ko obmedzenia prevádzkovej doby do 22. hodiny. Ja si pamätám, keď sme boli už dosť dávno za primátorom Bratislavy pánom Nesrovnalom a žiadali sme ho, aby uvažoval o zmene štatútu mesta, hej, aby sme nemuseli ísť do legislatívy celoštátnej, ale že či by neuvažoval o zmene štatútu mesta, ktorý by umožňoval vlastne aj tie petície, ktoré tunak teraz veľa ľudí kritizuje, aby to mesto rozdelil v tejto oblasti tak, aby boli možné robiť petície aj jednotlivým mestským častiam. A vtedy pán primátor Nesrovnal nám naznačil, že toto preňho neni dôležité, lebo však že financie alebo teda neni to vhodné pre mesto Bratislava, lebo financie by tým pádom museli tiež nejakým spôsobom prerozdeľovať a to už videl ďalšie problémy. Ale hovoril, že sa bude snažiť o to, aby všetci starostovia obmedzili prevádzkovú dobu do 22. hodiny. Myslím, že doteraz sa to primátorovi nepodarilo. Mestské časti, ktoré tak chceli urobiť, tak urobili, ale ostatné mestské časti alebo iné mestské časti túto možnosť nevyužili. Aj to je možnože znakom, že niektoré veci je dobré robiť, aby sa robili z pozície väčšej, ja neviem, mesta, a niektoré veci je dobré, aby mali možnosť obmedziť naozaj aj občania. Ja sa na druhej strane veľmi teším, že v zákone, ktorý predkladá, to som v predchádzajúcom vyjadrení zabudla dodať, sa nachádza aj register osôb, ktoré... (Prerušenie vystúpenia časomerom.)
P. Hrušovský, podpredseda NR SR: (2002-03-19):
M. Maxon, poslanec: Ďakujem pekne za slovo, vážený pán podpredseda. Dovoľte mi reagovať na pána poslanca Tatára. Vo svojom vystúpení niekoľkokrát zdôraznil, že neprebiehajúci proces reforiem môže v konečnom dôsledku vážne ohroziť aj slovenskú menu. Toto ohrozenie však nejako pomyslene situoval do obdobia po nadchádzajúcich parlamentných voľbách, no podľa ekonomických výsledkov je však zrejmé, že slovenská mena v každom prípade bude musieť významným spôsobom oslabiť. Samozrejme, že súvisí to aj s tými krokmi, ktoré sa v reforme verejnej správy, štátnej správy, v odvetvovej reforme neuskutočňujú, ale predovšetkým to súvisí s tým, aká ekonomická politika v tomto období sa na Slovensku realizuje a uskutočňuje. Nie je to dobrá správa pre Slovensko, ako zvykne hovoriť pán premiér, ale všetci ekonomickí analytici a odborníci sa zhodujú na tom, že je predpoklad až 20-percentnej devalvácie slovenskej koruny. Takže aj to bude jeden z výsledkov vlády Mikuláša Dzurindu.
Sulík, Richard, poslanec NR SR (2013-12-18):
Ďakujem pekne. Pán Zajac, no tak ako vy, aj my vítame túto aktivitu pána poslanca Hlinu a podporíme jeho návrh, a to ten, aby úžera bola definovaná správne a tam, kde má byť. Avšak mám výhrady voči vášmu návrhu zavádzať nejakú hornú hranicu, maximálnu úrokovú zo zákona, preto, lebo je to obmedzenie podnikania. Opäť raz si politici myslia, že budú diktovať podnikateľskému prostrediu, čo presne ako musí byť, opäť ďalšia regulácia, opäť ďalšie pravidlá a opäť robíme z ľudí blbečkov. Čiže ešte raz. My podporujeme aktivitu pána Hlinu, ale skúsme to neprehnať opäť do toho druhého extrému. To tiež si myslím, že prostrediu škodí. Ďakujem.
Ďurica, Ondrej, poslanec NR SR (2021-06-30):
Ďakujem za slovo, pán predseda. Pani kolegyňa, ďakujem veľmi pekne za tento veľmi... (Kýchnutie v sále.) Na zdravie. (Odpoveď zo sály: „Ďakujem. Klíma.“ ) ... veľmi kultivovaný... (Zasmiatie sa rečníka.) Klíma od pánu Suju. ... veľmi kultivovaný a naozaj profesionálny prejav, pretože tá politická profesionalita mi častokrát v tomto pléne chýba. Skutočne, toto bol taký, taká, taká správa o stave republiky a, žiaľ, tá správa je pravdivá, takto to jednoducho v súčasnosti je. A nehovoríme to my ako opozícia, hovoria to inštitúcie, hovoria to rôzni vyšetrovatelia alebo orgány činné v trestnom konaní. A to je na tom to smutné a hrozné. A my sme spolu aj na výbore pre obranu a bezpečnosť a tam sme veľakrát konfrontovaní s podobnými informáciami a absurditami. Takže všetko to, čo tu odznelo a bolo povedané ako dôvod na odvolanie ministra Matoviča, jednoducho je podložené. To nie sú výmysly opozície, to je holý fakt. Preto som rád, že to tu odznieva, že to tu zaznieva veľmi kultivovane a profesionálne tak, aby si to aj občania mohli vypočuť, tak, aby aj vládni poslanci jednoducho si zopakovali všetky tie argumenty a všetky tie skutočnosti, ktoré zrejme, zrejme nechcú, nechcú vnímať alebo nechcú si pripustiť. Ešte raz veľmi pekne ďakujem.
M. Číž, podpredseda NR SR: (2009-06-25):
Ako otázka č. 8 bola vyžrebovaná otázka, ktorú položil pán poslanec Tibor Bastrnák. Bola položená ministrovi životného prostredia Viliamovi Turskému. Otázka znie: „Máte dôkazy o tom, že niektorá krajina predala svoje emisné kvóty za horšie podmienky, ako to urobila SR?“ Ako sme už oznámili, pána ministra Turského, ktorý je na zahraničnej ceste, zastupuje pán minister Becík. Má slovo. Oznámte, pán minister, aj ukončenie odpovede.
Valocký, Jozef, poslanec NR SR (2020-10-20):
Áno? (Prerušenie vystúpenia predsedajúcim.)
Laššáková, Jana, podpredsedníčka NR SR (2015-11-26):
Na vystúpenie pána podpredsedu nie sú faktické poznámky. Vyhlasujem rozpravu za skončenú. Pán navrhovateľ, chcete zaujať stanovisko? Áno. Nech sa páči, máte slovo.
Ilko, Michal, generálny riaditeľ Sociálnej poisťovne (2022-11-30):
Ďakujem. Takže ja by som iba v krátkosti zareagoval. Prvá vec je, že vlastne aj tak, ako je nastavený zákon, ako bol schválený, tak v roku 2023 bude to hromadné vyplatenie najneskôr v septembri, takže nie v decembri. Samozrejme, tí, ktorí budú mať neskôr schválenú žiadosť o dôchodok, budeme to vyplácať postupne do konca roka, ale za tú alikvátnu, alikvotnú časť, kedy získali vlastne nárok na dôchodok. Takže bude to vyplatené skorej. Ja by som tuto iba dodal, že aj ten dátum je hlavne kvôli tomu, že nám pri legislatíve vyšli všetci v ústrety, pretože Sociálna poisťovňa nie je taká flexibilná, aby vedela pripraviť svoje informačné systémy za jeden, dva, tri mesiace na takú veľkú legislatívnu zmenu. Je to nový mechanizmus, my ho musíme zapracovať. Takže predpokladáme, že minimálne pol roka bude trvať, kým nastavíme informačné systémy, či už na to prvotné hromadné vyplácanie, ale, samozrejme, potom aj na to neskoršie po jednotlivých mesiacoch. Čo sa týka toho mechanizmu, tak ako vlastne je aj uvedené v ústave, tak tento rodičovský dôchodok nebude znižovať dôchodky ľudí, ktorí prispievajú do Sociálnej poisťovne. To znamená, že to vypočítanie toho dôchodku garantuje, že nebude to ovplyvnené týmto novým mechanizmom vyplácania rodičovského dôchodku, ale ten výpočet dôchodku toho človeka, ktorý odvádza poistné napríklad teraz v nejakej výške, to bude, samozrejme, použité aj pri výpočte. To znamená, že v žiadnom prípade to neovplyvňuje výšku jeho budúceho dôchodku. Je to niečo navyše. Na druhej strane je to naozaj nastavené spôsobom, že ten občan, ktorý odvádza, tak určité percento bude presmerované vlastne na tie, na tých jeho rodičov. Ja si myslím, že je to, je to mechanizmus, ktorý Sociálna poisťovňa vie zapracovať. Myslím si, že je efektívny a myslím si, že bude aj adresný. Ďakujem.
F. Tóth, minister kultúry SR: (2006-02-02):
Vážený pán poslanec, musím konštatovať, že vaši informátori pracujú na 100 %, lebo to je naozaj téma, ktorá je naozaj absolútne aktuálna. Áno, je pravda, že ministerstvo kultúry uzatvorilo v roku 2005 zmluvu o poskytnutí dotácie s vydavateľstvom Spolku slovenských spisovateľov, s. r. o. na vydávanie Literárneho týždenníka. Vzhľadom na to, že ide o podnikateľský subjekt, u ktorého podpora zo štátneho rozpočtu za posledné 3 kalendárne roky presiahla čiastku 100 tisíc eur, bolo ministerstvo povinné v zmysle zákona o štátnej pomoci požiadať prostredníctvom Ministerstva financií Slovenskej republiky Európsku komisiu o stanovisko k poskytnutiu finančných prostriedkov. Stanovisko komisie sme však napriek tomu, že sme viazali schválené finančné prostriedky, dostali až v tomto kalendárnom roku, kedy v zmysle platného výnosu ministerstva kultúry o poskytovaní dotácií už nie je možné schválené finančné prostriedky vyplatiť. Obrátili sme sa preto o pomoc na ministerstvo financií, na základe jeho včerajšieho stanoviska o 16.00 hodine teraz urýchlene novelizujeme výnos a hľadáme tú cestu, realizujeme tú cestu, ako by sme tento grant vyplatili. Čiže, je to otázka techniky najbližších dní, najbližších hodín a grant bude v plnej výške vyplatený. Ďakujem.
Bugár, Béla, podpredseda NR SR (2011-05-24):
Páni poslanci, nerušte pani poslankyňu.
Ondruš, Branislav, poslanec NR SR (2010-08-05):
Ďakujem pekne, pán predsedajúci. Pani poslankyňa Tomanová, vy ste sa síce dotkli aj otázky novely Zákonníka práce alebo zmien v pracovnoprávnom zákonodarstve, ale ja si myslím, že ste mohli aj konkrétnejšie uviesť, aký lživý dojem sa usiluje návrh programového vyhlásenia vlády vyvolať. Totiž on vyvoláva dojem, že nejakou zmenou Zákonníka práce alebo nejakého zákona sa naraz vytvoria dostatočné podmienky a podnikatelia naraz budú mať desaťtisíce voľných pracovných miest, na ktoré začnú prichádzať desaťtisíce nezamestnaných. Tak presne podľa tejto filozofie urobil Ľudovít Kaník ako minister práce novelu Zákonníka práce a aj vtedy tvrdil on, Ivan Mikloš a celá táto pravicová klika, že toto bude dobrý nástroj na vytváranie nových pracovných miest. Tak štatistika Eurostatu ukazuje, že zatiaľ čo na konci roka 2003 alebo za rok 2003 bola miera nezamestnanosti niečo cez 17 %, tak za rok 2004 alebo na konci roka 2004 to bolo vyše 18 %. Inými slovami, zatiaľ čo za rok 2003 sme mali počet nezamestnaných necelých 460-tisíc, tak za rok 2004 ich bolo vyše 480-tisíc. Čiže tento obrovský mnohodesaťtisícový nárast nezamestnaných priniesla tá novela Zákonníka práce, ktorá mala vytvoriť lepšie podmienky pre zamestnanosť. A tiež by som len krátky historický exkurz. Ten tzv. II. dôchodkový pilier, ktorý na Slovensku sme zaviedli, tak s tým prišiel minister krvavej fašistickej Pinochetovej vlády, ktorého u nás na Slovensku vítali aj takí ľudia ako je pán Šebej. (Potlesk.)
Šeliga, Juraj, podpredseda NR SR (2020-07-10):
Ďakujem pekne, pán spravodajca. Otváram všeobecnú rozpravu, do ktorej som nedostal žiadnu písomnú prihlášku. Chcem sa spýtať, či sa chce niekto prihlásiť do rozpravy ústne. Nie, ďakujem. Pardon. Tak, pán poslanec Dostál, samozrejme, nech sa páči.
P. Hrušovský, predseda NR SR: (2003-02-06):
Ďalší do rozpravy sa prihlásil pán poslanec Cabaj. Ešte predtým pán minister Lipšic.
Mezenská, Helena, poslankyňa NR SR (2013-10-25):
Pán poslanec Martvoň. Ja budem reagovať samozrejme na predrečníka pána Hlinu, ale tej žlče nebolo v príspevku pána Hlinu toľko, koľko vo vašom prejave. To je naozaj impozantné. A teda ja si dovolím mojou faktickou znova podčiarknuť, pán Hlina, to, čo som urobila aj písomne, keď som podporila váš pozmeňujúci návrh, pretože si rovnako ako vy myslím, že takéto čestné funkcie v pamäti hodných subjektoch by naozaj mali byť čestnými funkciami a nemali by byť spoplatňované a nie takou výškou, ako ste uviedli. Viem si predstaviť, že tieto prostriedky by sme vedeli už aj v rámci nákladov ÚPN využiť ďaleko prospešnejšie. Takže opäť jeden z vašich originálnych, ojedinelých návrhov, ktoré ja, tak ako aj predtým, ani teraz nemám problém podporiť.
Danko, Andrej, podpredseda NR SR (2024-05-02):
S reakciou na faktické poslanec Dostál.
Paška, Pavol, predseda NR SR (2014-07-08):
Pán poslanec Simon, reakcia.
Grendel, Gábor, podpredseda NR SR (2022-11-08):
Prezentujme sa a hlasujme. (Hlasovanie.) Prítomných 140 poslancov, za 140 poslancov, proti nikto, nezdržal sa nikto, hlasovali všetci prítomní. Konštatujem, že sme schválili návrh novely zákona o peňažných príspevkoch na kompenzáciu ťažkého zdravotného postihnutia. Nasleduje hlasovanie v prvom čítaní o vládnom návrhu zákona, ktorým sa mení a dopĺňa Obchodný zákonník, tlač 1210, bod 115 schváleného programu. Dávam slovo spravodajcovi, ktorého určil navrhnutý gestorský ústavnoprávny výbor, pánovi poslancovi Jurajovi Šeligovi, aby hlasovanie uviedol. (Hlasovanie o vládnom návrhu zákona, ktorým sa mení a dopĺňa zákon č. 513/1991 Zb. Obchodný zákonník v znení neskorších predpisov a ktorým sa menia a dopĺňajú niektoré zákony , tlač 1210.)
Bugár, Béla, podpredseda NR SR (2018-06-18):
Ďakujem pánovi ministrovi. Teraz prosím pána spoločného spravodajcu, predsedu výboru pre obranu a bezpečnosť pána poslanca Hrnku, aby podal správu o výsledku prerokovania návrhu vo výboroch. Nech sa páči.
Paška, Pavol, predseda NR SR (2014-07-10):
Pani poslankyňa Šípošová.
Figeľ, Ján, podpredseda NR SR (2014-01-28):
Ďakujem pekne. To boli rečníci prihlásení písomne, teraz sa pýtam, či sa niekto chce prihlásiť do rozpravy ústne? Nevyzerá tak a nie je tomu tak, takže uzatváram týmto rozpravu. Chce sa k nej vyjadriť pán navrhovateľ? Nie. Pán spravodajca? Takisto. Prerušujem rokovanie o tomto bode programu. Pristúpime teraz k rokovaniu o návrhu, prvú voľbu predsedu Úradu pre reguláciu elektronických komunikácií a poštových služieb. Tento návrh má parlamentnú tlač 827. Chcem vás informovať, že do začiatku rokovania o tomto bode programu podali poslanci návrh, aby sa táto voľba vykonala tajným hlasovaním, a teda bude nasledovať v bode pri hlasovaní, ako to bolo dohodnuté. Teraz prosím ministra dopravy Jána Počiatka, aby návrh vlády uviedol, nech sa páči. (Rokovanie o návrhu na prvú voľbu predsedu Úradu pre reguláciu elektronických komunikácií a poštových služieb , tlač 827.)
Blanár, Juraj, podpredseda NR SR (2023-06-27):
V kontexte som pochopil, že ste reagovali na pána Vašečku, aj keď ste ho oslovili pán Čepček, čiže je to v poriadku, len pre tých, čo sa pozerajú, aby porozumeli. Pán poslanec Svrček, nech sa páči.
Rajtár, Jozef, poslanec NR SR (2017-03-28):
Ďakujem za slovo. Chcem teraz zdôrazniť to, že silou draka som myslel kvalitu toho návrhu a jeho štruktúru vo vzťahu k tomu, ako vedie k cieľu, čiže k reálnemu zrušeniu amnestií, nemyslel som aktuálnu politickú podporu, ale ako už povedal kolega, aj tá aktuálna politická podpora bola sedemdesiat, myslím, že osem hlasov, a nie štyridsať alebo koľko, osem hlasov. A trpas... A keď som hovoril o trpaslíkovi, tak som opäť myslel kvalitu vo vzťahu k tomu, ako tento návrh vedie k tomu cieľu. Jednoducho veľmi ľahko môže prísť k pravému opaku toho cieľu, a preto je to trpaslík, nie kvôli tomu, koľko ľudí zaňho potenciálne zahlasuje. K druhej veci, chránenie milosťami. Naozaj sa vytvorí obrovská nerovnováha, keď v rámci jedného prípadu niekomu milosť zrušíme a zvyšným páchateľom ju ponecháme. Jednoducho toto je neakceptovateľná situácia a teraz bez ohľadu na to, že kto čo navrhoval. Toto je neakceptovateľná situácia, že jeden sa bude smiať, a ešte človek, ako je Marián Kočner, sa bude rehotať chránený milosťami a bude kydať na toho, komu boli zrušené. Takže ešte raz opakujem, buď tie milosti zrušme pre každého v rámci toho prípadu Technopol, Gamatex a tak ďalej, alebo pre nikoho. Naozaj vás k tomuto vyzývam. Ďakujem.
Galek, Karol, poslanec NR SR (2017-09-11):
V rozprave vystúpili šiesti poslanci. Nepredložili žiadne pozmeňovacie návrhy. Pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Šeliga, Juraj, podpredseda NR SR (2020-12-09):
Prosím, nehľadajte súvis medzi mojou poznámkou a pánom Mazurekom. Nemáte niekto, prosím vás, hygienické vreckovky? (Smiech v sále.) Nie, naozaj to myslím, nechcem ísť mimo sálu, aby sme prerušovali, len nemám pri sebe žiadne. Ďakujem. Ako ďalší v rozprave, pán poslanec Susko, ktorý tu nie je, takže prepadáva. Takže ďalší, pán poslanec Schlosár, nech sa páči.
Čepček, Martin, poslanec NR SR (2022-10-25):
Ďakujem pekne. Ja chcem poprosiť všetkých poslancov Národnej rady, aby zvážili podporu tohto návrhu zákona, aby zaň zahlasovali. 98 poslancov posunulo tento zákon do druhého čítania a je to, je to posun k lepšiemu. Keďže pozmeňovací návrh, ktorý čítal pán poslanec, vdovám a vdovcom, ktorí po smrti manžela doteraz poberali rok vdovský, teraz budú poberať dva roky vdovský a ešte plus vdovy a vdovci, ktorí vychovali alebo dochovali jedno dieťa, budú môcť tiež poberať vdovský dôchodok po 57. roku života, čo doteraz nebolo možné. Takže všetkých poslancov Národnej rady prosím o podporu tohto zákona. Ďakujem.
Kuffa, Filip, poslanec NR SR (2021-07-02):
Ďakujem za slovo. Pán kolega Mičovský, v rozprave bolo spomenuté, že bezzásah nie je zlý a je potrebný. Ja sa s tým plne stotožňujem a aj každý lesník, si myslím, že každý občan na Slovensku povie áno, ochrana prírody nech je, chceme ju, chceme aj bezzásahové územia, pretože aj to bezzásahové územie nám svojím spôsobom ukazuje, ako sa tá príroda vyvíja. V čom sa tiež zhodneme, ako si povedal, nemôže to byť ale v takom megalomanskom rozmere a v takých výmerách, ako to je dneska, a tobôž už nie s tou víziou pri súčasných hraniciach národných parkov, že to rozšírime na tých 50 % územia. S tým sa nestotožňujem. Áno, majme ich, ale v menšom rozsahu. Spomínal si prírode blízke hospodárenie lesa. Ono často sa to zamieňa s tým pojmom výberkového lesa. To neni jedno a to isté a ja potvrdzujem tvoje slová, že naozaj prírode blízke hospodárenie lesa nám vytvára jednu z najkrajších štruktúr lesa. Ja som tie lesy pobehal krížom-krážom, videl som všetko možné a naozaj prírode blízke hospodárenia je najkrajšia štruktúra lesa. Nemôžem zas povedať, že, že teda kde sa hospodári, ja neviem, podrastovým hospodárskym spôsobom alebo tak, áno, aj tam tí lesníci síce majú, majú teda uvádzané, že je to iný hospodársky spôsob, ale tiež dokážu vytvárať štruktúry lesa, ktoré sa veľmi podobajú týmto prírode blízkym. Potom ešte zaznelo, že v lese by sme nemali ísť po kubíkoch. Samozrejme, to by bolo veľmi scestné, keby sa pozeralo len na tú produkciu dreva a nie na mimoprodukčné funkcie lesa, ale, samozrejme, že netreba zabúdať na to, že napríklad tu sa stačí kolo seba, keď sa pozriete, tieto lavice, to je výsledok lesníckej činnosti, výsledok ťažby dreva, to, že lesníci nám tu dopestovali to drevo, to, že sa naozaj aj vyrúbal ten zdravý strom, pretože tá lavica, v ktorej tu sedíme, ten štátny znak krásny, ktorý tam je, to je zo zdravého bukového dreva, ktoré tu máme vďaka lesníkom a ktoré tie stromy boli raz vyťažené v minulosti.
Paška, Pavol, predseda NR SR (2012-06-20):
Hlasujeme. (Hlasovanie.) 141 prítomných, 55 za, 80 proti, 5 sa zdržali, 1 nehlasoval. Tento návrh sme neschválili.
Danko, Andrej, predseda NR SR (2017-12-06):
Na vystúpenie pána poslanca tri faktické, uzatváram možnosť prihlásenia. Pán poslanec Osuský.
Aštaryová, Zuzana, poslankyňa NR SR (2011-10-18):
Takže, pán predseda, odporúčam, aby sa Národná rada uzniesla na tom, že prerokuje tento návrh v druhom čítaní. Prosím, dajte o tom hlasovať.
Kyselica, Lukáš, poslanec NR SR (2022-04-27):
Správa výboru neobsahuje žiadne pozmeňujúce návrhy, preto budeme hlasovať, budeme preto hlasovať o pozmeňujúcom a doplňujúcom návrhu poslanca Luciaka.
Muňko, Dušan, poslanec NR SR (2023-12-15):
Pán poslanec, mali ste ústavnú väčšinu, mali ste tri a pol roka, mohli ste všetko, čo sa dalo, spraviť, mali ste všetkých, komu padni, pozatvárať. Menovali ste svojho človeka do Slovenskej informačnej služby. Treba prečítať znova správu Slovenskej informačnej služby, prečo treba riešiť právny štát. Odvolali ste jedného, zavreli ste, odvolali ste druhého, len aby ste zmarili doklady, ktoré Slovenská informačná správa, služba pozbierala a proste zdokumentovala. Ale vám nič nevadí, vy nadávate na koaličného partnera, veď tu sme zažili, či to bolo voči Sulíkovi alebo voči komu ďalšiemu. Váš slovník je taký, aký je. A ja doporočujem vám, keby ste si čo zobrali prípad sami seba. Nikto z nás, ak máte, že nie je, niekto páchal trestnú činnosť, treba ho zavrieť. Ja som biele... ja som bielemu koňovi firmu nepredal, ako ste ju predali vy. Ani som na, vlastnú matku nezneužil na to, aby som jazdil na aute 600 kilometrov. Ja vám ich vymenujem ďaleko viac tých vecí, ktoré ste napáchali, keď ste povedali, že máme tu šúchať len nožičkami. Dúfam, že budete šúchať aj vy s nožičkami, lebo spravodlivosť príde. Každého dobehne jeho vlastná minulosť, pán Matovič. Verte tomu, že tak, ako dobehla Kollára, dobehne aj vás.
Hrušovský, Pavol, podpredseda NR SR (2011-06-29):
Ďakujem, pán poslanec. Prosím, zaujmite miesto pre spravodajcov. Otváram rozpravu. Do rozpravy som dostal jednu písomnú prihlášku, od pána poslanca Záhumenského. (Hlasy v sále.) Ak je súhlas, páni poslanci, s týmto postupom, ktorý nie je obvyklý, ale ja nemám... (Hlasy z pléna.) Je súhlas, páni poslanci, s tým, ale že neprerušujem rokovanie ešte, ale poprosím pána ministra, aby uviedol vládny návrh zákona o tabakových výrobkoch preto, lebo tam nepredpokladám, že... (Reakcie z pléna.) Áno, budeme hlasovať, pán podpredseda, o 17.00 hodine. Pán minister, nech sa páči.
Mihál, Jozef, poslanec NR SR (2018-10-17):
Jednoducho ďakujem za tento pozmeňujúci návrh, pretože sa posúva termín ročného zúčtovania. Keď sa nad tým zamyslíte, znamená to pre ďalšiu vládu, že to ročné zúčtovanie, o ktorom sa teraz bavíme, svojím spôsobom začne bežať v nejakom preddavkovom režime od roku 2021. Zúčtovať sa má v roku 2022. Čiže nová vláda, ktorá nastúpi niekedy, povedzme, na jar 2020, má polroka na to, aby to dala dokopy.
Sulík, Richard, predseda NR SR (2011-02-02):
Prosím, hlasujte teraz. (Hlasovanie.) Zo 143 prítomných poslancov hlasovalo 85 za, 43 proti, 13 sa zdržalo, 2 nehlasovali. Tento návrh sme schválili.
Ďuriš Nicholsonová, Lucia, podpredsedníčka NR SR (2018-03-23):
Poprosím o pokoj v rokovacej sále, páni poslanci. Na to sa naozaj neoplatí reagovať. Pán poslanec Klus, nech sa páči, s faktickou.
Ódor, Ľudovít, predseda vlády SR (2023-06-15):
Ďakujem. Ďakujem, pán poslanec. Len nedávno sme skončili rozpravu k programovému vyhláseniu vlády a tam, samozrejme, vláda sa zaviazala, že nebude otvárať nejaké kultúrno-etické otázky, takže to aj splníme. A túto otázku považujem viacej v tej etickej rovine a vzhľadom na to, že nie som veľký odborník na medicínu, tak veľmi podobnú otázku vám asi podrobne z toho medicínskeho hľadiska zodpovie pán minister zdravotníctva. Takže ja to v tejto fáze nechám na riešenie odborníkov a je to vlastne v kompetencii momentálne pána ministra.
Bugár, Béla, podpredseda NR SR (2019-06-19):
Na vystúpenie pána poslanca s faktickými dvaja. Pán poslanec Baláž.